Still a Sigure virgin?
still a Sigure virgin? je četvrti studijski album japanskog rock benda Ling Tosite Sigure, objavljen 22. rujna 2010. godine od strane Sonyja. still a Sigure virgin? se pokazao enormnim uspjehom za bend; prodano je oko 45,000 primjeraka uz još 9,000 iznajmljenih primjeraka, a album se našao na prvom mjestu Oriconove dnevne i tjedne liste. 

Album je najavljen pjesmom "I was music", prema kojoj je nazvana i Lingova turneja koja je trajala od siječnja do travnja 2010. godine uz ukupno 26 nastupa. Ipak, turneja nije sadržavala nijednu novu pjesmu izuzev naslovne. Tokom svibnja, Ling je imao četiri nastupa u Engleskoj, dva u Brightonu i dva u Londonu. Nakon izdanja albuma, od listopada do prosinca, bend je održao turneju Virgin Killer u sklopu koje su imali 13 nastupa. 

U sklopu promocije albuma, bend je objavio nekoliko video uradaka na kanalima koji pružaju te usluge. U ožujku je objavljena live studijska snimka, Superfinal Sadistic Tornado Vibes, koja je sadržavala nekoliko novih pjesama. Pjesme "I was music" i "illusion is mine" su dobile i svoje video spotove. Isto tako, bubnjar benda, "Pierre" Nakano našao se na naslovnici časopisa Rhythm & Drums Magazine, dok je "345", jedina ženska članica benda, bila na naslovnici časopisa Bass Magazine.

Popis pjesama

Albumi benda Ling tosite sigure
Albumi 2010.
Authority control 2